Mange forældre ønsker at overdrage deres ejendom til deres børn på mere fordelagtige vilkår, dvs. uden at børnene skal svare gave- eller arveafgift af handelsværdien. Boligen kan overdrages til nærtstående familiemedlemmer til en pris på 15 % under den offentlige vurdering.
Selvom man overdrager ejendommen til en mere fordelagtig købesum, kan det stadig være nødvendigt at låne eller forære køber/det nærtstående familiemedlem restkøbesummen. Her kan sælger/forældrene udstede et gældsbrev, der nedskrives hvert år, svarende til det maksimale gavebeløb, som forældre må forære deres børn hvert år, uden af de bliver beskattet heraf.
Man kan også lave en låneaftale, hvor man kan aftale rente- og afdragsfrihed. Her er det dog vigtigt at søge advokatbistand, da det er meget vigtigt at specifikke formuleringer om hvorledes lånet opsiges, formuleres præcis mv.
Når du overdrager din ejendom til et familiemedlem, skal du sørge for at få lavet en overdragelsesaftale og få tinglyst et skøde, hvilket Din Boligadvokat tillige kan bistå dig med.